এবার ‘ ডিজিটাল অ্যারেস্ট ‘ এর শিকার সর্বত্যাগী সাধু!

পূর্ব বর্ধমান : ডিজিটাল অ্যারেস্ট। সাইবার প্রতারণার নতুন ছক। ইতিমধ্যেই রাজ্যের বহু মানুষ এই প্রতারণা চক্রের শিকার হয়েছেন। নিজেদের সবকিছু খুইয়েছেন ডিজিটাল অ্যারেস্টের জেরে। কিন্তু এবার ঘটল এক অবাক ঘটনা। ডিজিটাল অ্যারেস্টের স্বীকার হলেন সর্বত্যাগী সাধু। পূর্ব বর্ধমানের পালিতপুর তিব্বতি বাবার আশ্রমের আশ্রমিক সাধক অশোক চক্রবর্তী ডিজিটাল অ্যারেস্টের শিকার হলেন।

বর্তমানে এই সাধক আশ্রমেই থাকেন। মঙ্গলবার সকালে হঠাৎই মহারাষ্ট্রের একটি অচেনা নম্বর থেকে কল আসে তার কাছে। এরপরই প্রতারকদের ফাঁদে পা দেন তিনি।

আরও পড়ুন: ইসরোর নয়া চেয়ারম্যান পদে বিজ্ঞানী ভি নারায়ণন, ১৪ জানুয়ারি শপথ

প্রতারকরা সাধুকে বলেন, তাঁর নামে অনেকগুলি মামলা রয়েছে। ১৭ টি মামলা তাঁর নামে আছে বলে জানান প্রতারকরা। সবকটি মহারাষ্ট্রের তিলকনগর থানায়। এই কথা শুনে দিশেহারা হয়ে যান সাধু, তারপরেই তাঁকে ভিডিও কল করা হয়। ভিডিও কলের ওপারে পুলিশি পোশাক পরে একজন ব্যক্তি সাধুবাবাকে বিভিন্ন প্রশ্নে জর্জরিত করে তোলেন। সাধু বাবাকে প্রতারকরা জিজ্ঞেস করেন তার ব্যাঙ্ক আকাউন্ট ডিটেলস। তখনই সাধু বাবা বলেন, ‘ আমি ভিক্ষেও করিনা। আমার কোন সম্পত্তি নেই। যারা আমার কাছে আসেন তারা আমাকে যা দেন তাতেই আমার দিন চলে যায় ‘।

প্রতারকরা বুঝে যান সাধু সর্বহারা। তাঁর কিছুই নেই। আর এই সত্যিটা জানার পর প্রতারকরা সাধুর কাছে আশীর্বাদ চেয়ে ফোন কেটে দেন।

দেখুন অন্য খবর