ইউটিউবারের প্রশ্নে মেজাজ হারালেন সাধুবাবা, দিলেন চিমটার বেধড়ক মার

লখনউ: প্রয়াগে শুরু হয়েছে মহাকুম্ভ (Mahakumbh)। সেখানে এসেছেন সাধু (Saint) সন্ন্যাসীরা (Monk)। তাদের কর্মকাণ্ড ক্যামেরায় বন্দি করতে সেখানে পৌঁছে গেছেন ইউটিউবাররা (YouTuber)। কিন্ত সেখানেই হল চরম বিপত্তি। ইউটিউবারের প্রশ্ন শুনেই বেজায় ক্ষেপে গেলেন সাধুবাবা। দিলেন চিমটার মার।  বেধড়ক মার খেয়ে কোনও রকমে সেখান থেকে ছুট দিলেন ইউটিউবার।

মহাকুম্ভ মেলার আকর্ষণ সকলের সামনে তুলে ধরতে সেখানে হাজির হয়েছেন ইউটিবাররা। কুম্ভের এই রূপ হয়তো আজ থেকে ১৪৪ বছর আগে কেউ কখনওই ভাবতে পারেনি। একদিকে নিশ্চিদ্র নিরাপত্তা অন্যদিকে পুণ্যার্থীদের সুবিধার জন্য সব পরিষেবার ডালি সাজিয়ে তুলেছেন যোগী আদিত্যনাথ (Yogi Adityanath)। সেই সমস্ত ডিজিটালি মানুষের কাছে পৌঁছে দিতে চাইছেন ইউটিউবাররা।

আরও পড়ুন: মহাকুম্ভে নিখোঁজ ২৫০’র বেশি ভক্ত, ফেরাল ‘ভুলা ভটকা’ ও খোয়া-পায়া’ ক্যাম্প

সাধু-সন্ন্যাসী ও অঘোরীরাদের জীবনধারা, তাদের রীতি, নীতি সব কিছুই ক্যামেরা বন্দি করতে চাইছেন ইউটিউবাররা। সাধু-সন্ন্যাসীদের পূর্ব ও বর্তমানের জীবন জীবিকা সম্বন্ধে জানতে ঝাঁপিয়ে পড়ছেন অনেকেই।

সেই সূত্র ধরে ভিড় বাড়াচ্ছে ইউটিউবাররাও। সাধু সন্তদের এই সমস্ত কথা মানুষের কাছে পৌঁছে দিতে পারলে, চ্যানেলের ভিউ বাড়বে, আর লাভের মুখ দেখবে ব্যবসা। (তবে এই ভিডিয়োর সত্যতা যাচাই করেনি কলকাতা টিভি)।

ভিডিয়োতে দেখা গেছে, পেশায় একজন ইউটিউবার এক সাধুকে অনবরত প্রশ্ন করে যাচ্ছেন। পর পর প্রশ্নে মেজাজ হারান সাধুবাবা। তার পরেই চিমটা দিয়ে দেন বেধড়ক মার। সাধুবাবার চিমটার বাড়ি খেয়ে প্রাণ বাঁচিয়ে পালিয়ে যান সেই ইউটিউবার।

ভিডিয়োতে শোনা যাচ্ছে, সাধুবাবাকে ইউটিউবার প্রশ্ন করে, ‘আপনি কোন ভগবানের সাধনা করেন?’ আর সেই প্রশ্ন শুনতেই রেগে যান সাধুবাবা। ইউটিউবারকে মাটিতে ফেলে চিমটা দিয়ে বেধড়ক মারতে থাকেন।

দেখুন অন্য খবর: